যোৰহাট - অসমীয়া ৱিকিপিডিয়া\nএই প্ৰবন্ধটো নগৰখনৰ বিষয়ে। একে নামৰ জিলাৰ বাবে যোৰহাট জিলা চাওক।\nস্থানাঙ্ক 26°45′0″N 94°13′0″E / 26.75°N 94.216667°E / 26.75; 94.216667\nজিলা যোৰহাট জিলা\n• 1,70,648 (44) (2001[update])\n• 116 m (381 ft)\n• পিনক'ড • 785 XXX\n• ফোন • ++91-376\n• UN/LOCODE • INJRH\nযোৰহাট অসমৰ এখন গুৰুত্বপূৰ্ণ চহৰ আৰু যোৰহাট জিলাৰ সদৰ। ই গুৱাহাটীৰ পৰা ৩১৮ কিল'মিটাৰ পূবত অৱস্থিত। ১৮শ শতিকাত আহোম শাসনৰ শেষৰফালে টুংখুঙীয়া আহোম ৰাজবংশই যোৰহাটত ৰাজধানী স্থাপন কৰিছিল। ভোগদৈ নদীৰ ক্ৰমে পূব আৰু পশ্চিমফালে থকা 'চকীহাট' আৰু 'মাছৰহাট' নামৰ বজাৰ দুখনৰ(যোৰ) পৰাই চহৰখনৰ নাম 'যোৰহাট' হয়৷ আহোম সাম্ৰাজ্যৰ শেষ ৰাজধানী হিচাপে যোৰহাটত আহোম ৰজাৰ সমাধিক্ষেত্ৰ ৰজা মৈদাম, লাচিত বৰফুকনৰ মৈদাম, ৰাজমাও পুখুৰী, বঙাল পুখুৰীকে ধৰি বহুতো ঐতিহাসিক সমল পোৱা যায়। যোৰহাটক অসমৰ সাংস্কৃতিক প্ৰাণকেন্দ্ৰ বুলিও কোৱা হয়। যোৰহাটৰ বাসিন্দাৰ স্বাক্ষৰতাৰ হাৰ অসমৰ ভিতৰতে সৰ্বাধিক।[উদ্ধৃতিৰ প্ৰয়োজন] অসমৰ চাহ উৎপাদনৰ অন্যতম স্থান যোৰহাট। ৰৰৈয়াত যোৰহাটৰ বিমান বন্দৰ আছে; আনহাতে ৰেলৱে ষ্টেচনটো যোৰহাট টাউন ষ্টেচন আৰু ৰে'লৱে জংচন মৰিয়নি। অসম কৃষি বিশ্ববিদ্যালয়, টোকোলাই চাহ গৱেষণা কেন্দ্ৰ, উত্তৰ পূব বিজ্ঞান আৰু প্ৰযুক্তিবিদ্যা প্ৰতিষ্ঠান আদি যোৰহাটৰ অন্যতম উল্লেখযোগ্য প্ৰতিষ্ঠান।\n4 সংস্কৃতি আৰু গণ মাধ্যম\n7 উল্লেখযোগ্য দৰ্শনীয় স্থান\n8 শিক্ষা আৰু গৱেষণা\n8.1 গৱেষণা প্ৰতিষ্ঠান\n8.3 কাৰিকৰী শিক্ষানুষ্ঠান\n8.4 চিকিৎসা প্ৰতিষ্ঠান\n8.5 ডিজাইন শিক্ষানুষ্ঠান\n8.8 কেন্দ্ৰীয় বিদ্যালয়\n9 চিত্ৰ শালিকা\nযোৰহাটৰ স্থানাংক হৈছে 26°45′N 94°13′E / 26.75°N 94.22°E / 26.75; 94.22 আৰু গড় উচ্চতা 116 মিটাৰ (381 ফুট)। যোৰহাট জিলাৰ পূবে শিৱসাগৰ জিলা, পশ্চিমে গোলাঘাট জিলা, উত্তৰে ব্ৰহ্মপুত্ৰ নদী আৰু দক্ষিণে নগা পাহাৰ। যোৰহাট নগৰৰ পৰিসীমা ৯.২০ বৰ্গ কি:মি: আৰু ইয়াত পৌৰসভাৰ অন্তৰ্গত ১৯টা ৱাৰ্ড আছে।\n২০০১ চনৰ লোকপিয়ল অনুসৰি যোৰহাট পৌৰসভাৰ অন্তৰ্গত অঞ্চলৰ মুঠ জনসংখ্যা আছিল ৬৬,৪৫০ আৰু ঘনবসতি ২,৮৫১ । পুৰুষ আৰু মহিলাৰ জনসংখ্যা ক্ৰমে ৩৬,৩৬৬ আৰু ৩০,০৮৪ জন। ১৯৯১ চনৰ লোকপিয়লতকৈ এই সংখ্যা ১৮.৬৯ শতাংশ বেছি। বৰ্তমান যোৰহাট চহৰৰ মুঠ জনসংখ্যা প্ৰায় ১.৪৫ লাখ।\n'যোৰহাট' শব্দটোৰ অৰ্থ হৈছে 'দুখন বজাৰ' (যোৰ-দুই, হাট-বজাৰ), ১৮শ শতিকাত ভোগদৈ নদীৰ দুয়োপাৰে থকা "চকীহাট" আৰু "মাছৰহাট"ৰ পৰাই এই নাম আহে। ই আছিল আহোম ৰাজ্যৰ অন্তিম ৰাজধানী। ১৭৯৪ খ্ৰীষ্টাব্দত আহোম ৰজা গৌৰীনাথ সিংহই ৰাজ্যৰ ৰাজধানী শিৱসাগৰ( পূৰ্বৰ ৰংপুৰ) ৰ পৰা যোৰহাটলৈ স্থানান্তৰিত কৰে৷ আহোম ৰজাসকলে নগৰখনত ৰাজমাও পুখুৰী বা বৰপুখুৰী, বুঢ়াগোঁহাই পুখুৰী, বলিয়া গোঁহাই পুখুৰী, বঙাল পুখুৰী, কটকী পুখুৰী, মিঠাপুখুৰী আদি খন্দাইছিল। কিন্তু ১৮১৭ চনৰ পিছত হোৱা উপৰ্যুপৰি মানৰ অসম আক্ৰমণত যোৰহাট নগৰ প্ৰায় সম্পূৰ্ণ ৰূপে ধ্বংস হয়। তাৰ পৰৱৰ্তী কালত যোৰহাট ব্ৰিটিছৰ দখললৈ আহে আৰু ডেভিদ স্কট, কেপ্তেইন ৰিচাৰ্দ আদি চাহাবৰ নেতৃত্বত চহৰখনৰ পুনৰ নিৰ্মাণ আৰম্ভ হয়।\nব্ৰিটিছ শাসন যদিও নানা বিদ্ৰোহ, আন্দোলন আদিৰ পৰা মুক্ত নাছিল, তথাপিও, এই ঐতিহাসিক চহৰ খনৰ পুনৰ নিৰ্মাণত তেওঁলোকৰ অৱদান অনস্বীকাৰ্য্য। তেওঁলোকৰ শাসনৰ প্ৰথম দশকতে ১৮৩৯ চনত গোমধৰ কোঁৱৰ, পিয়লি ফুকন, জীউৰাম দুলীয়া বৰুৱা আদিৰ নেত্বত্বত ব্ৰিটিছৰ বিৰূদ্ধে বিদ্ৰোহে গা কৰি উঠে। বিখ্যাত চিপাহী বিদ্ৰোহৰ কেন্দ্ৰ স্বৰূপ এই নগৰতে বিদ্ৰোহ দমন কৰাৰ নামত মণিৰাম দেৱানকে ধৰি ১৮৫৮ চনত বিদ্ৰোহৰ নেতাসকলক ৰাজহুৱাভাৱে ফাঁচি দিয়া হয়।\n১৮৬৯ চনত যোৰহাটক শিৱসাগৰ জিলাৰ অন্তৰ্গত এটা মহকুমা হিচাপে স্বীকৃতি দিয়া হয় আৰু ১৯১১ চনত যোৰহাটক শিৱসাগৰ জিলাৰ সদৰ ঠাই বুলি ঘোষণা কৰা হয়। ১৮৮৫ চনত ব্ৰিটিছে স্থাপন কৰা নেৰ' গজ ৰেল সেৱা যোৰহাট প্ৰভিঞ্চিয়েল ৰেলৱেৰ জৰিয়তে যোৰহাটলৈ ৰেলসেৱাৰ সূচনা হয়। ১৯০৯ চনত যোৰহাট পৌৰসভা গঠন কৰা হয়।\nসংস্কৃতি আৰু গণ মাধ্যম[সম্পাদনা কৰক]\nযোৰহাটক অসমৰ সাংস্কৃতিক প্ৰাণকেন্দ্ৰ বুলি কোৱা হয়। যোৰহাটৰ সংস্কৃতিপ্ৰেমী ৰাইজৰ নীৰৱচ্ছিন্ন প্ৰচেষ্টাৰ ফলত চহৰখনত এতিয়াও পুৰণি ঐতিহ্যৰ স্বাক্ষৰ দেখিবলৈ পোৱা যায়। নাটক তথা বিভিন্ন সাংস্কৃতিক অনুষ্ঠান অনুষ্ঠিত কৰাৰ উদ্দেশ্যে ১৮৯৬ চনত যোৰহাটৰ কেইজনমান বিশিষ্ট ব্যক্তিৰ তত্ত্বাৱধানত 'যোৰহাট থিয়েটাৰ'ৰ জন্ম হয়। ১৯১৫ চনত 'যোৰহাট সাহিত্য সভা' স্থাপিত হয়। অসম সাহিত্য সভাৰ এক মুখ্য কাৰ্য্যালয় ৰাধাকান্ত সন্দিকৈয়ে দান দিয়া "চন্দ্ৰকান্ত সন্দিকৈ ভৱন" ইয়াতে অৱস্থিত।\nযোৰহাট জিলা অসমৰ কেইবাজনো বিখ্যাত মণিষীৰ জন্মস্থান। গুৱাহাটী বিশ্ববিদ্যালয়ৰ প্ৰথম উপাচাৰ্য কৃষ্ণকান্ত সন্দিকৈ, জ্ঞানপীঠ বঁটা বিজয়ী বীৰেন্দ্ৰ কুমাৰ ভট্টাচাৰ্য, নীলমণি ফুকন আদিকে ধৰি বহুতো কবি, সাহিত্যিক, গৱেষক পণ্ডিত, কাৰিকৰী বিশাৰদ, সাংবাদিকে যোৰহাটত জন্মগ্ৰহণ কৰিছিল।\nযোৰহাটৰ পৰা কেইবাখনো দৈনিক আৰু সাপ্তাহিক বাতৰি কাকত প্ৰকাশ হয়- ইংৰাজীত 'The North East Times' আৰু 'The Telegraph', অসমীয়াত 'সাপ্তাহিক জনমভূমি', 'দৈনিক জনমভূমি', 'আমাৰ অসম', 'অসমীয়া খবৰ' আৰু 'দৈনিক অগ্ৰদূত', হিন্দীত 'পূৰ্বাঞ্চল প্ৰহৰী'। 'City Guide of Jorhat' নামৰে ১৯৮৭ চনত যোৰহাটৰ প্ৰথমখন নিৰ্দেশিকা প্ৰকাশ পায়। যোৰহাটৰ আকাশবাণী ৰেডিঅ' কেন্দ্ৰটো চহৰখনৰ গড়মূৰ অঞ্চলত অৱস্থিত।\nযোৰহাট চহৰ যোৰহাট (লোকসভা সমষ্টি)ৰ অন্তৰ্গত। ভাৰতীয় জনতা পাৰ্টিৰ তপন কুমাৰ গগৈ যোৰহাট লোকসভা সমষ্টিৰ বৰ্তমানৰ সাংসদ। আনহাতে যোৰহাট বিধানসভা সমষ্টিৰ বৰ্তমানৰ বিধায়ক হৈছে ভাৰতীয় জনতা পাৰ্টিৰ হিতেন্দ্ৰ নাথ গোস্বামী।\n"যোৰহাট বিমান বন্দৰ"ক "ৰৰৈয়া বিমানবন্দৰ" বুলিও কোৱা হয়। চহৰৰ ৰৰৈয়া অঞ্চলত ইয়াৰ অৱস্থান। যোৰহাটৰ পৰা নিয়মীয়াভাৱে কলকাতা, গুৱাহাটী আৰু নতুন দিল্লী লৈ ইণ্ডিগ' বিমান সেৱাৰ বিমান চলাচল কৰে। যাত্ৰীৰ সংখ্যাৰ ফালৰ পৰা ই অসমৰ ৪ৰ্থ ব্যস্ত বিমানবন্দৰ। ই পূব ভাৰতৰ প্ৰথমটো বায়ুসেনাৰ বিমানঘাটি।\nযোৰহাট ভাৰতীয় ৰেলসেৱাৰ উত্তৰ-পূব সীমান্ত ৰেলসেৱাৰ অন্তৰ্গত। চহৰৰ ভিতৰত যোৰহাট টাউন ৰেল ষ্টেচন আৰু কিছু আঁতৰৰ মৰিয়নিত মৰিয়নি জংচন আছে। গুৱাহাটী-যোৰহাট জন শতাব্দী এক্সপ্ৰেছ, গুৱাহাটী-যোৰহাট-ডিব্ৰুগড় ইণ্টাৰচিটি এক্সপ্ৰেছ আৰু গুৱাহাটী-যোৰহাট-মৰিয়নি ইণ্টাৰচিটি এক্সপ্ৰেছ হৈছে টাউন ষ্টেচনৰ প্ৰধান ৰেল সংযোগ।\nউত্তৰ-পূব ভাৰতৰ প্ৰধান নগৰ-চহৰসমূহৰ লগত যোৰহাটৰ স্থলপথেৰে সু-সংযোগ আছে। তৰাজানৰ কটকীপুখুৰীস্থিত আন্তঃৰাজ্যিক বাছ আস্থানৰ পৰা ৰাজ্য তথা উত্তৰ পূৰ্বাঞ্চলৰ বিভিন্ন ঠাইলৈ চৰকাৰী আৰু বেচৰকাৰী বাছ চলাচল কৰে। ৰাষ্ট্ৰীয় ঘাইপথ ৩৭এ যোৰহাটক অসমৰ আন ঠাইসমূহৰ লগত সংযোগ কৰিছে।\nউল্লেখযোগ্য দৰ্শনীয় স্থান[সম্পাদনা কৰক]\n১৮৭৬ চনত চেকনীধৰা গাঁৱত ডি. স্লিমনৰ দ্বাৰা এই জিমখানা ক্লাবটো স্থাপন কৰা হৈছিল। স্থাপন হোৱা বছৰ ধৰি ইয়াত ঘোঁৰা দৌৰ অনুষ্ঠিত হৈ আহিছে য'ত বিজয়ীক "গ'ভাৰ্ণৰছ কাপ" প্ৰদান কৰা হয়। ইয়াত থকা 'নাইন হ'ল গ'ল্ফ ক'ৰ্ছ' এছিয়াৰ আটাইতকৈ পুৰণি গ'ল্ফ ক'ছ আৰু বিশ্বৰ ভিতৰত তৃতীয় সৰ্বোচ্চ পুৰণি। ইয়াত এতিয়া ল'ন টেনিছ গ্ৰাছ ক'ৰ্ট, চুইমিং পুল, বিলিয়াৰ্ডছ্, প'ল' আৰু চিনেমা থিয়েটাৰৰ সুবিধা আছে। ইয়াত ক্ৰিকেটৰ বাবে 'যোৰহাট জিমখানা খেলপথাৰ'ও আছে। নগৰৰ পৰা ক্লাবলৈ যোৱা পথটো ব্ৰিটিছৰ দ্বাৰা নিৰ্মিত যোৰহাটৰ প্ৰথম পকী পথ।\nযোৰহাট চহৰৰ দক্ষিণফালে ন-আলিৰ কাষত অৱস্থিত। ১৭৩৯ চনত বদন বৰফুকনে গা ধুবলৈ যাওঁতে ৰূপসিং বঙালে তেওঁক হত্যা কৰিছিল। তাৰ বাবে তেওঁ লাভ কৰা পুৰস্কাৰ ধনেৰে এই পুখুৰী খন্দোৱায়। মানুহ মাৰি পোৱা ধনেৰে নিৰ্মাণ কৰোৱা বাবে স্থানীয় ৰাইজে ইয়াৰ পানী ব্যৱহাৰ নকৰে।\n১৮৯৪ চনৰ ১ অক্টোবৰত মৃত্যু হোৱা আহোম স্বৰ্গদেউ পুৰন্দৰ সিংহৰ সমাধিক্ষেত্ৰ। ই টোকোলাই নদীৰ দক্ষিণ পাৰে অৱস্থিত।\nযোৰহাট চহৰৰ মাজমজিয়াতে ঐতিহাসিক ৰাজমাও পুখুৰীৰ পাৰত ই অৱস্থিত। বিজ্ঞান কেন্দ্ৰৰ প্ৰথম মহলাত পেট্ৰ’লিয়াম (বিশেষকৈ তেল)ৰ উৎপাদনৰ সম্বন্ধীয় গেলেৰী, বালিত আঁকিব পৰা নানা ধৰণৰ আহিলা আছে। আনহাতে দ্বিতীয় মহলাত বিজ্ঞানৰ নানা ধৰণৰ আহিলা, প্ৰাকৃতিক দুৰ্যোগ সম্বন্ধীয় এটা গেলেৰী পাঁচ বছৰৰ অনূৰ্ধ্ব শিশুৰ বাবে খেলিব পৰাকৈ সুবিধা আছে।\nশিক্ষাৰ দিশত যোৰহাট এখন আগবঢ়া ঠাই। ১৮৮৩ চনত প্ৰতিষ্ঠা কৰা যোৰহাট উচ্চ মাধ্যমিক বালক বিদ্যালয়ত তেতিয়াৰ পৰাই বিজ্ঞান শিক্ষাৰ ব্যৱস্থা আছিল। উজনি অসমৰ প্ৰথম মহাবিদ্যালয় ৰূপে জনাজাত “জগন্নাথ বৰুৱা মহাবিদ্যালয়” ১৯৩০ চনত যোৰহাট চহৰত প্ৰতিষ্ঠা কৰা হয়। পৰৱৰ্তী কালত চহৰৰ ভিতৰে-বাহিৰে আৰু বহুত উচ্চ শিক্ষানুস্থান গঢ় লৈ উঠে।\nউত্তৰ-পূব বিজ্ঞান আৰু প্ৰযুক্তি প্ৰতিষ্ঠান (North East Institute of Science and Technology, NEIST)\nটোকোলাই চাহ গৱেষণা কেন্দ্ৰ (Tocklai Tea Research Institute)\nবৰ্ষাৰণ্য গৱেষণা প্ৰতিষ্ঠান, যোৰহাট (Rain Forest Research Institute, RFRI)\nভাৰতীয় শস্য সঞ্চয় ব্যৱস্থাপনা আৰু গৱেষণা প্ৰতিষ্ঠান (Indian Grain Storage Management and Research Institute)\nকেন্দ্ৰীয় মুগা এৰী গৱেষণা তথা প্ৰশিক্ষণ প্ৰতিষ্ঠান (Central Muga Eri Research & Training Institute)\nঅসম কৃষি বিশ্ববিদ্যালয় (১৯৬৯ চনত স্থাপিত)\nকাৰিকৰী শিক্ষানুষ্ঠান[সম্পাদনা কৰক]\nপ্ৰিন্স অফ ৱেল্‌চ অভিযান্ত্ৰিক আৰু প্ৰযুক্তি প্ৰতিষ্ঠান\nউদ্যোগিক প্ৰশিক্ষণ প্ৰতিষ্ঠান (Industrial Training Institute)\nড॰ জে. কে. শইকীয়া হোমিঅ'পেথিক চিকিৎসা মহাবিদ্যালয়\nমেডিকেল ইনষ্টিটিউট, যোৰহাট (Medical Institute, Jorhat)\nডিজাইন শিক্ষানুষ্ঠান[সম্পাদনা কৰক]\nযোৰহাট আইন মহাবিদ্যালয়\nযোৰহাট কেন্দ্ৰীয় মহাবিদ্যালয়\nচিনামৰা উচ্চতৰ মাধ্যমিক বিদ্যালয়\nছেমফ'ৰ্ড ফিউচাৰিষ্টিক স্কুল\nজোনাকী সঙ্ঘ বিদ্যালয়\nডন বস্ক' বিদ্যালয়, বাঘচোং\nডন বস্ক' বিদ্যালয়, লিচুবাৰী\nদিল্লী পাব্লিক স্কুল\nদেৱী চৰণ বৰুৱা উচ্চ মাধ্যমিক বালিকা বিদ্যালয়\nবাল ভাৰতী বায়ু সেনা বিদ্যালয়\nমহৰ্ষি বিদ্যা মন্দিৰ\nমালৌ আলি উচ্চতৰ মাধ্যমিক বহুমুখী বিদ্যালয়\nযোৰহাট আদৰ্শ সংযুক্ত বিদ্যালয়\nযোৰহাট গীতাৰ্থী বিদ্যালয়\nযোৰহাট হাই স্কুল\nযোৰহাট চৰকাৰী উচ্চতৰ মাধ্যমিক বহুমুখী বালিকা বিদ্যালয়\nযোৰহাট চৰকাৰী উচ্চতৰ মাধ্যমিক বহুমুখী বালক বিদ্যালয়\nৰয়েল অক্ হাইস্কুল\nৰাষ্ট্ৰভাষা উচ্চ মাধ্যমিক বিদ্যালয়\nৰেৱকান্ত বৰুৱা হাইস্কুল\nআৰ্মী পাব্লিক স্কুল\nশঙ্কৰদেৱ চেমিনাৰী বিদ্যালয়\nচেণ্ট মেৰীজ হাইস্কুল\nহেমলতা সন্দিকৈ মেম'ৰিয়েল ইনষ্টিটিউট\nকেন্দ্ৰীয় বিদ্যালয়[সম্পাদনা কৰক]\nকেন্দ্ৰীয় বিদ্যালয় (বায়ু সেনা আস্থান)\nকেন্দ্ৰীয় বিদ্যালয় (NEIST)\nকেন্দ্ৰীয় বিদ্যালয় (ONGC)\nচিত্ৰ শালিকা[সম্পাদনা কৰক]\n(বাওঁফালৰ পৰা সোঁফাললৈ) পৃথিৱীৰ বৃহত্তম নদীদ্বীপ মাজুলীলৈ যোৱাৰ পথ; চৌক বজাৰৰ পদসাঁকোৰ পৰা এ.টি. পথৰ দৃশ্য; শতবৰ্ষৰ স্মাৰক; আৰু গান্ধী উদ্যান\n↑ 1.0 1.1 1.2 1.3 "About the Place". Jorhat.nic.in. http://jorhat.nic.in/about-the-place.html। আহৰণ কৰা হৈছে: 23 Nov 2011.\n↑ Falling Rain Genomics, Inc - Jorhat\n↑ "পৌৰপতিৰ একলম". Jorhat municipal board. http://www.jorhatmunicipalboard.org/as/index.php। আহৰণ কৰা হৈছে: April 28, 2012.\n↑ "History". Jorhat.nic.in. http://jorhat.nic.in/history.html। আহৰণ কৰা হৈছে: 23 Nov 2011.\n↑ "NFR History". NF Railway. http://www.nfr.railnet.gov.in/engir/History1.htm। আহৰণ কৰা হৈছে: 12 চেপ্তেম্বৰ 2020.\n↑ "Jorhat District, Assam". jorhat.gov.in. http://jorhat.gov.in/history-of-jorhat.html। আহৰণ কৰা হৈছে: 2020-03-22.\n↑ [http://www.mpmla.in/mp.php?stcode=S03&pcno=12 "M.P Jorhat, Assam, India"]. Assam. Election Commission of India. http://www.mpmla.in/mp.php?stcode=S03&pcno=12। আহৰণ কৰা হৈছে: ২০১১-১১-২৬.\nJorhat ভ্ৰমণ নিৰ্দেশিকা, ৱিকিভয়াজৰ পৰা\nশ্ৰী দিগম্বৰ জৈন সমাজ যোৰহাট\nJorhat যোৰহাট নগৰ\nযোৰহাট লোকপিয়ল ২০১১\n"https://as.wikipedia.org/w/index.php?title=যোৰহাট&oldid=310491"ৰ পৰা অনা হৈছে\nএই পৃষ্ঠাখন ০৯ জানুৱাৰী, ২০২২ তাৰিখে ০৯:১৪ বজাত অন্তিম সংশোধন কৰা হৈছিল।


দুয়োৰে প্ৰিয় শীতকাল, এনে ঋতুতে বিবাহপাশত আবদ্ধ হ'ব নেকি মালাইকা অৰোৰা আৰু অৰ্জুন কাপুৰ?\nHomeমনোৰঞ্জনদুয়োৰে প্ৰিয় শীতকাল, এনে ঋতুতে বিবাহপাশত আবদ্ধ হ'ব নেকি মালাইকা অৰোৰা আৰু অৰ্জুন কাপুৰ?\nবলীউডত বিয়াৰ জোৱাৰ উঠিছিল, কিন্তু ইয়াৰ জিলিকনি এতিয়াও শেষ হোৱা নাই। কেটৰিনা কাইফ-বিকি কৌশল, আলিয়া ভাট-ৰণবীৰ কাপুৰ আদি বহুকেইগৰাকী চেলিব্ৰিটীৰ বিয়াৰ পিছত এতিয়া অৰ্জুন কাপুৰ আৰু মালাইকা অৰোৰায়ো (Malaika Arora and Arjun Kapoor) মন মেলিছে বিয়ালৈ।\nবলীউড লাইফৰ এক প্ৰতিবেদন (Bollywood Life report) অনুসৰি, তেওঁলোকে ২০২২ চনৰ নৱেম্বৰ বা ডিচেম্বৰত বিবাহ পাশত আবদ্ধ হোৱাৰ সিদ্ধান্ত লৈছে। প্ৰতিবেদনখনত কোৱা হৈছে যে অৰ্জুন আৰু মালাইকা ইজনে সিজনৰ প্ৰেমত মচগুল, দুয়োৱে হৃদয়ৰ গভীৰৰ পৰা গঢ় দিয়া ভালপোৱাক আন এটা সম্পৰ্কলৈ আগুৱাই নিব বিচাৰে।\nতেওঁলোকে মুম্বাইত শীতকালীন বিবাহ (wedding) কৰিব পাৰে। মালাইকা আৰু অৰ্জুন দুয়োৱে শীতকাল ভাল পায়, সেয়েহে তেওঁলোকে নৱেম্বৰ বা ডিচেম্বৰত বিবাহ পাশত আবদ্ধ হোৱাৰ সিদ্ধান্ত লৈছে। দুয়োজনে তেওঁলোকৰ বিয়াখন সৰলভাৱে পাতিব পাৰে। কেৱল পৰিয়াল আৰু বন্ধুবৰ্গক বিয়ালৈ নিমন্ত্ৰণ কৰিব। বিয়াখনত মালাইকাৰ বিশেষ বন্ধু হ'ব পৰিয়ালৰ সদস্যসকলৰ উপৰি কৰীণা আৰু কৰিশ্মা।\nউল্লেখ্য যে জানুৱাৰীত দুয়োৰে মাজত বিচ্ছেদৰ উৰাবাতৰি ওলাইছিল। কোৱা হৈছিল যে ৪ বছৰৰ পিছত দুয়োৰে মাজৰ সম্পৰ্ক ভাঙি গৈছে। পিছত সেয়া মিছা বুলি প্ৰকাশ পাইছিল। তেওঁলোকৰ ফটো ছ'চিয়েল মিডিয়াত একেলগে শ্বেয়াৰ কৰি ইয়াৰ সত্যতা নুই কৰিছিল।\nএই সম্পৰ্ক এতিয়া বিবাহলৈ গতি কৰিছে বুলি বলীউড লাইফে দাবী কৰে। কিন্তু এইখিনিতে বিবাহক লৈ চলি থকা চৰ্চাক


নাগৰিকত্ব সংশোধনী আইন বাতিল নোহোৱা পৰ্যন্ত মই দাড়ি নাকাটো- জুবিন গাৰ্গ\nনাগৰিকত্ব সংশোধনী আইন...\n| 20 Jan 2020 12:14 PM GMT\nনাগৰিকত্ব সংশোধনী আইন বাতিল নোহোৱা পৰ্যন্ত মই দাড়ি নাকাটো- জুবিন গাৰ্গ । ৰাজ্যত অব্যাহত আছে নাগৰিকত্ব সংশোধনী আইন বিৰোধী প্ৰতিবাদ । ৰাজ্যৰ বিভিন্ন দল সংগঠন, কলা কুশলী, শিল্পী সমাজেও অংশ গ্ৰহণ কৰিছে নাগৰিকত্ব সংশোধনী আইন বিৰোধী আন্দোলনত।\nঅসমৰ হাৰ্টথ্ৰৱ জুবিন গাৰ্গে ও নাগৰিকত্ব সংশোধনী আইনৰ বিৰুদ্ধে আন্দোলন কৰি আহিছে । আজি সংবাদ মাধ্যমৰ আগত জনপ্ৰিয় কণ্ঠশিল্পী জুবিন গাৰ্গে কয় যে নাগৰিকত্ব সংশোধনী আইন যেতিয়ালৈকে বাতিল নহয় তেতিয়ালৈকে তেওঁ দাড়ি নাকাটে ।\nতেওঁ কয় যে, " দাড়ি বোৰৰ ৰং সলনি হ'ব ধৰিছে , বুঢ়া হৈছো তো আৰু মই এতিয়া নাগৰিকত্ব সংশোধনী আইনৰ বিৰুদ্ধে আন্দোলন কৰি আছো । কিন্তু মই সিদ্ধান্ত গ্ৰহণ কৰিছো যে নাগৰিকত্ব সংশোধনী আইন বাতিল হলেহে মই দাড়ি কাটিম " ।\nতেওঁ জনসাধাৰণক একগোট হৈ থাকিবলৈ আহ্বান জনায় আৰু কয় যে মানুহৰ ভাৱনাক টকা পইচাৰে কিনিব নোৱাৰি।\nজুবিন গাৰ্গে ইয়াৰ পূৰ্বে ও নাগৰিকত্ব সংশোধনী আইনৰ বিৰুদ্ধে কৈছিল যে তেওঁ মৰি যাব কিন্তু এই আইন মানি নলয়।\nগুৱাহাটী অৱস্থিত চানমাৰীত এক বিৰোধ প্ৰদৰ্শন কাৰ্যসূচীত অংশগ্ৰহণ কৰি কেন্দ্ৰ আৰু বিজেপি নেতৃত্বাধীন চৰকাৰ খনক উদ্দেশ্য কৰি তেওঁ কয় যে চৰকাৰে অসমৰ জনসাধাৰণৰ দুখ বুজিব লাগে ।\nজুবিন গাৰ্গে কয় যে, " মই মৰি যাম কিন্তু নাগৰিকত্ব সংশোধনী আইন মানি নলও । চৰকাৰে অসমৰ জনসাধাৰণৰ দুখ বুজাৰ সলনি শিশু সকলক মাৰি আছে "।\nনাগৰিকত্ব সংশোধনী আইন ২০১৯ ৰ দ্বাৰা ধৰ্মীয় নিৰ্যাতনৰ সন্মুখীন হোৱা পাকিস্তান, বাংলাদেশ আৰু আফগানিস্তানৰ হিন্দু, খ্ৰীষ্টান, শিখ, পাৰ্চী জৈন ধৰ্মৰ লোক সকলক নাগৰিকত্ব প্ৰদান কৰিব। লগতে এই আইন খনৰ বাবে ভিত্তি বৰ্ষ হিচাপে নিৰ্ধাৰণ কৰা হৈছে ২০১৪ চনৰ ৩১ ডিচেম্বৰ।\nঅন্য খবৰৰ বাবে পঢ়ক : গুৱাহাটীত নাগৰিকত্ব সংশোধনী আইন ২০১৯ ৰ বিৰুদ্ধে মহিলা সকলৰ প্ৰতিবাদ\nভিডিঅ প্ৰতক্ষ্য কৰক: Minister of State for Education Smt. Vibhavariben Dave addresses Academia in Guwahati.\nTags: CAA Zubeen Garg


3 বিধানসভাৰ উপাধ্যক্ষসকল\n4 বৰ্তমানৰ বিধায়কসকলৰ তালিকা\nঅসম বিধানসভাৰ অধ্যক্ষসকলৰ তালিকা[সম্পাদনা কৰক]\n18 বিশ্বজিৎ দৈমাৰী ২১ মে',২০২১ বৰ্তমানলৈকে ভাৰতীয় জনতা পাৰ্টি\nবিধানসভাৰ উপাধ্যক্ষসকল[সম্পাদনা কৰক]\nবিধানসভাৰ উপাধ্যক্ষসকলৰ তালিকা তলত দিয়া হৈছে।\n১ মৌলবী মহম্মদ আমৰুদ্দিন ৭ এপ্ৰিল ১৯৩৭ চন ১৯৪৬\n২ বনিলি খংমেন ১৪ মাৰ্চ ১৯৪৬ চন\n৩ আৰ এন বৰুৱা ৬ মাৰ্চ ১৯৫২ চন ১৯৫৭ চনৰ ১ এপ্ৰিল\n৪ আৰ এন বৰুৱা ১৯৫৭ চনৰ ১০ জুন ২৮ ফেব্ৰুৱাৰী ১৯৬২ চন\n৫ ডি হাজৰিকা ৩১ মাৰ্চ ১৯৬২ ২৮ ফেব্ৰুৱাৰী ১৯৬৭\n৬ এম. কে. দাস ৩১ মাৰ্চ ১৯৬২ চন 26 August 1968\n৭ এ. ৰহমান ২০ ছেপ্টেম্বৰ ১৯৬৮ ৯ নৱেম্বৰ ১৯৭০ চন\n৮ জে. শইকীয়া ১৩ নৱেম্বৰ ১৯৭০ ৯ জুন ১৯৭১ চন\n৯ আৰ.এন. সেন ২৪ মে ১৯৭১ ১৪ মাৰ্চ ১৯৭২ চন\n১০ গোলোক ৰাজবংশী ৬ এপ্ৰিল ১৯৭২ ৩ মাৰ্চ ১৯৭৮ চন\n১১ শ্বেখ চান্দ মহম্মদ ৩০ মাৰ্চ ১৯৭৮ ৬ নৱেম্বৰ ১৯৭৯\n১২ জি আহমেদ ১৩ নৱেম্বৰ ১৯৭৯ ১৯ মাৰ্চ ১৯৮২ চন\n১৩ এন.চি. কাথ হাজৰিকা ২৫ মাৰ্চ ১৯৮৩ - ১৪ ভদ্ৰেশ্বৰ বুঢ়াগোহাঁই ১ এপ্ৰিল ১৯৮৬ ১০ এপ্ৰিল ১৯৯০ চন\n১৫ বলোভদ্ৰ তামুলী ২২ অক্টোবৰ ১৯৯০ ৮ জানুৱাৰী ১৯৯১\n১৬ দেৱেশ চক্ৰৱৰ্তী ১৯৯১ চনৰ ১ আগষ্ট ২০ ডিচেম্বৰ ১৯৯২ চন\n১৭ পৃথিবী মাঝি ২৩ মাৰ্চ ১৯৯৩ ১১ মে’ ১৯৯৬\n১৮ নুৰুল হুছেইন ১৯৯৬ চনৰ ১৩ জুন ১৯৯৮ চনৰ ১৮ আগষ্ট\n১৯ ৰেণুপমা ৰাজখোৱা ১৪ মে’ ১৯৯১ চন ১৭ মে’ ২০০১\n২০ টংকা বাহাদুৰ ৰায় ৩ এপ্ৰিল ২০০২ ১৪ মে’ ২০০৬ চন\n২১ প্ৰণতি ফুকন ৩১ মে’ ২০০৬ ১৬ মে’ ২০১১\n২২ ভীমানন্দ তাঁতী ৬ জুন ২০১১ ১৯ মে’ ২০১৬\n২৩ দিলীপ কুমাৰ পাল ৩ জুন ২০১৬ ৮ মে’ ২০১৮\n২৪ কৃপানাথ মাল্লা ২৬ ছেপ্টেম্বৰ ২০১৮ ৪ জুন ২০১৯\n২৫ আমিনুল হক লস্কৰ ৩১ জুলাই ২০১৯ ২ মে' ২০২১\n২৬ নোমল মমিন ২১ মে’ ২০২১ বৰ্তমান\nবৰ্তমানৰ বিধায়কসকলৰ তালিকা[সম্পাদনা কৰক]\nধলাই (এছচি) পৰিমল শুক্লবৈদ্য ভাৰতীয় জনতা পাৰ্টি\nউধৰবন্দ মিহিৰ কান্তি সোম ভাৰতীয় জনতা পাৰ্টি\nডিফু (এচটি) বিদ্যাসিং এংলেং ভাৰতীয় জনতা পাৰ্টি\nঢেকিয়াজুলি অশোক সিংঘাল ভাৰতীয় জনতা পাৰ্টি\nগহপুৰ উৎপল বৰা ভাৰতীয় জনতা পাৰ্টি\nবিহালী ৰঞ্জিত দত্ত ভাৰতীয় জনতা পাৰ্টি\nজাগীৰোড (এছচি) পিযুষ হাজৰিকা ভাৰতীয় জনতা পাৰ্টি\nচমাগুৰি ৰকিবুল হুছেইন ভাৰতীয় জাতীয় কংগ্ৰেছ\nলামডিং শিবু মিশ্ৰ ভাৰতীয় জনতা পাৰ্টি\nমৰিয়নি ৰূপজ্যোতি কুৰ্মী ভাৰতীয় জনতা পাৰ্টি\nমাজুলী (এচটি) ভুবন গাম ভাৰতীয় জনতা পাৰ্টি\nথাওৰা সুশান্ত বৰগোহাঁই ভাৰতীয় জনতা পাৰ্টি\n↑ "List of Deputy Speakers since 1937". 28 August 2021. http://assamassembly.gov.in/dyspeaker-list.html। আহৰণ কৰা হৈছে:4March 2022.\n"https://as.wikipedia.org/w/index.php?title=অসম_বিধানসভা&oldid=322152"ৰ পৰা অনা হৈছে\nএই পৃষ্ঠাখন 24 মে' 2022 তাৰিখে ০১:৪৮ বজাত অন্তিম সংশোধন কৰা হৈছিল।


ইণ্টাৰলিংগুই - অসমীয়া ৱিকিপিডিয়া\nএডগৰ ডে ৱাহল\nআন্তৰ্জাতিক সহায়ক ভাষা\nইণ্ডো-ইউৰোপীয় ভাষাৰ ওপৰত আধাৰিত কৰি নিৰ্মিত ভাষা\nইণ্টাৰলিংগুই (ইংৰাজী: Interlingue), মূলতঃ অক্সিডেণ্টেল হৈছে এডগৰ ডে ৱাহলৰ দ্বাৰা সৃষ্ট আৰু ১৯২২ চনত প্ৰকাশিত এক আন্তৰ্জাতিক সহায়ক ভাষা৷\n3 নিৰ্বাচিত গ্ৰন্থপঞ্জী\n↑ Hammarström, Harald; Forkel, Robert; Haspelmath, Martin, eds (2017). "Interlingue (Occidental)". Glottolog 3.0. প্ৰকাশক Jena, Germany: Max Planck Institute for the Science of Human History. http://glottolog.org/resource/languoid/id/inte1260.\n↑ "Kosmoglott, 1922, p. 1". https://anno.onb.ac.at/cgi-content/anno-plus?aid=e0g&datum=1922&page=1&size=45। আহৰণ কৰা হৈছে: 2021-07-24.\nGrammatica de Interlingue in Interlingue. - Dr. F. Haas - Interlingue-Servicie Winterthur - 1956.\nRadicarium Directiv del Lingue International (Occidental). In 8 lingues. - 178 p. - E. de Wahl - A.-S. "Ühiselu" Trükk. Pikk Uul. 42, Tallinn. - 1925\nSpiritu de Occidental. Li Ovre de Edgar de Wahl - Federn, Ilmari (Hg.) - Chapelle. - 1938.\nৱিকিপিডিয়া, মুক্ত বিশ্বকোষখনৰ ইণ্টাৰলিংগুইৰ সংস্কৰণ\n"https://as.wikipedia.org/w/index.php?title=ইণ্টাৰলিংগুই&oldid=311246"ৰ পৰা অনা হৈছে\nএই পৃষ্ঠাখন ১৭ জানুৱাৰী, ২০২২ তাৰিখে ০৮:৩০ বজাত অন্তিম সংশোধন কৰা হৈছিল।


ছিক্কিম - অসমীয়া ৱিকিপিডিয়া\n(চিক্কিমৰ পৰা পুনঃনিৰ্দেশিত)\nভাৰতবৰ্ষত ছিক্কিমৰ অৱস্থান\nভৌগোলিক স্থানাংক (গেংটক): 27°20′N 88°37′E / 27.33°N 88.62°E / 27.33; 88.62স্থানাংক: 27°20′N 88°37′E / 27.33°N 88.62°E / 27.33; 88.62\n১৬ মে', ১৯৭৫\n- বিধান সভা (আসন)\nএককক্ষীয় (৩২ খন)\n(২,৭৩৯.৮ বৰ্গ মাইল)\n- জনঘনত্ব ৮৫.৬ প্ৰতি বৰ্গ কি.মি.\n(২২১.৮ প্ৰতি বৰ্গ মাইল)\n৭ তম (২০০৫)\nনেপালী, ভূটিয়া, লেপছা (১৯৭৭ পৰা), লিম্বু (১৯৮১ পৰা), নেৱাৰী, ৰায়, গুৰুঙ, মাংগাৰ, শ্বেৰ্পা, তামাঙ (১৯৯৫পৰা) আৰু ছুনৱাৰ (১৯৯৬পৰা)\nছিক্কিম (ইংৰাজী: Sikkim; শুনক) হিমালয় পৰ্বতমালাৰ ওপৰত অৱস্থিত ভাৰতবৰ্ষৰ এখন ৰাজ্য। ছিক্কিমৰ জনসংখ্যা আৰু মাটিকালি ভাৰতবৰ্ষৰ ৰাজ্যসমূহৰ ভিতৰত গোৱাৰ পিছতেই আটাইতকৈ কম। ছিক্কিম নামজ্ঞাল ৰাজবংশৰ দ্বাৰা শাসিত এখন স্বাধীন ৰাষ্ট্ৰ আছিল। কিন্তু প্ৰশাসনিক সমস্যাৰ ফলত হোৱা এক জনমতৰ পিছত ই ভাৰতবৰ্ষৰ লগত মিলি যায়। ইয়াৰ ফলতেই ছিক্কিমত ৰাজতন্ত্ৰৰ অন্ত তথা ইয়াত ভাৰতীয় সংবিধানৰ নিয়ম-প্ৰণালীৰ মতে এখন ৰাজ্যলৈ পৰিৱৰ্তন হয়।\nএই ৰাজ্যৰ পশ্চিমে নেপাল, উত্তৰ আৰু পূব দিশত তিব্বত, দক্ষিণ-পূবে ভূটান আৰু দক্ষিণে পশ্চিমবংগ ৰাজ্য অৱস্থিত। ভাৰতবৰ্ষৰ ছিক্কিম হৈছে এনে এক ৰাজ্য য'ত নেপালী সম্প্ৰদায় মানুহৰ সংখ্যা সকলোতকৈ বেছি। ইয়াত ১১টাকৈ চৰকাৰী ভাষা ব্যৱহৃত হয়- নেপালী, লেপছা, ভূটিয়া, লিম্বু, নেৱাৰী, ৰায়, গুৰুঙ, মাংগাৰ, শ্বেৰ্পা, তামাঙ আৰু ছুনৱাৰ। স্কুল সমূহত শিক্ষাৰ মাধ্যম হিচাপে আৰু চৰকাৰী নথি-পত্ৰত ইংৰাজী ব্যৱহৃত হয়। গেংটক হৈছে ছিক্কিমৰ ৰাজধানী আৰু ইয়াৰ আটাইতকৈ ডাঙৰ চহৰ।\nশুনা যায় যে, বৌদ্ধ সন্ন্যাসী গুৰু ৰিম্পৌচেয়ে নৱম শতিকাত ছিক্কিম ভ্ৰমণ কৰি বৌদ্ধ ধৰ্ম আৰু ৰাজতন্ত্ৰৰ প্ৰচাৰ চলাইছিল। ১৬৪২ চনত নামজ্ঞাল ৰাজবংশৰ প্ৰতিষ্ঠা কৰা হৈছিল। ইয়াৰ ১৫০ বছৰৰ ভিতৰত এই ৰাজ্যখনত নেপালী আক্ৰমণকাৰীয়ে লুণ্ঠন তথা বহুতো প্ৰাদেশিক ক্ষতিসাধন কৰিছিল। ইয়াৰ পিছতেই এই ৰাজখনে ব্ৰিটিছ শাসকৰ লগত সম্বন্ধ স্থাপন কৰিছিল। কিন্তু কিছুদিন পিছতেই, তেওঁলোকে ছিক্কিমক নিজৰ শাসনলৈ আনি ইয়াক এখন ব্ৰিটিছ সংৰক্ষিত ৰাজ্যলৈ পৰিৱৰ্তন কৰিছিল। ১৯৭৫ চনৰ এক জনমতৰ পাছত ই এখন ৰাজ্য হিচাপে ভাৰতবৰ্ষৰ লগত মিলি যায়।\nপৃথিৱীৰ তৃতীয় উচ্চতম শৃংগ কাঞ্চনজংঘা, ছিক্কিমৰ উত্তৰ-পশ্চিম দিশত নেপালৰ সীমাৰ ওচৰত অৱস্থিত। ইয়াক ছিক্কিমৰ বহুতো ঠাইৰপৰা দেখা পোৱা যায়। হিন্দু আৰু বজ্ৰয়ান বৌদ্ধ ধৰ্মই হৈছে প্ৰধান ধৰ্ম। ইয়াৰ অৰ্থনৈতিক অৱস্থা কৃষি আৰু পৰ্যটনৰ ওপৰত নিৰ্ভৰশীল।\n6.1 বিমান সেৱা\nছিক্কিম শব্দটো দুটা লিম্বু শব্দ: ছু অৰ্থাৎ "নতুন" আৰু খ্যিম অৰ্থাৎ "ৰাজপ্ৰসাদ" বা "ঘৰ" ৰ পৰা গঠিত হৈছে। বিশ্বাস কৰা হয় যে, এই নামটোৱে ৰাজ্যখনৰ প্ৰথমজন শাসনকৰ্তা ফুণ্টচুক নামজ্ঞালৰ দ্বাৰা নিৰ্মিত ৰাজপ্ৰসাদলৈ দৰ্শায়। তিব্বেতীয় ভাষাত ছিক্কিমৰ নাম হৈছে ডেঞ্জঙ (Denjong), অৰ্থাৎ "ধানৰ উপত্যকা। " ছিক্কিমৰ মূল অধিবাসী লেপছাসকলে ইয়াক নিয়ে-মে-এল (Nye-mae-el) বুলি কয়, অৰ্থাৎ "স্বৰ্গৰ উদ্যান। " আৰু ভূটীয়া সকলে বেয়ুল ডেমাজঙ (Beyul Demazong), অৰ্থাৎ "ধানৰ গুপ্ত উপত্যকা" (the hidden valley of rice) বুলি কয়। হিন্দুৰ ধাৰ্মিক গ্ৰন্থত ছিক্কিমক ইন্দ্ৰকীল, অৰ্থাৎ দেৱৰাজ ইন্দ্ৰৰ বাগিছা বুলি জনা যায়।\nসমগ্ৰ ৰাজ্যখন পাহাৰীয়া এলেকাৰ ভিতৰত পৰে আৰু বিভিন্ন স্থানৰ উচ্চতা সমুদ্ৰপৃষ্ঠৰপৰা ২৮০ মিটাৰ (৯২০ ফুট) ৰপৰা ৮৫৮৫ মিটাৰ (২৮,০০০ ফুট)লৈকে দেখা যায়। পৃথিৱীৰ তৃতীয় উচ্চতম শৃংগ আৰু ভাৰতবৰ্ষৰ উচ্চতম শৃংগ কাঞ্চনজংঘা নেপাল-ছিক্কিম সীমান্তত অৱস্থিত। ৰাজ্যখনৰ অংশই কৃষিৰ বাবে অনুপযোগী। তথাপি, বহুতো এঢলীয়া ঠাই কৃষিৰ বাবে উপযোগী কৰি তোলা হৈছে। ছিক্কিমৰ দক্ষিণ আৰু পশ্চিম অঞ্চলত বহুতো বৰফৰ ফলত উৎপত্তি হোৱা নিজৰা আছে। ইয়াৰ পৰাই তিস্তা আৰু ইয়াৰ উপনদী সমূহ তথা ৰংগীত নদীৰ উৎপত্তি হৈছে। ৰংগীত নদীখন উত্তৰৰপৰা দক্ষিণলৈ বৈ গৈছে। ৰাজ্যখনৰ এক-তৃতীয়াংশ অঞ্চল ঘন অৰণ্যৰে আৱৰা।\nবাওঁফালৰ পৰা সোঁফাললৈ: ৮,৫৮৬ মিটাৰ (২৮,১৭০ ফুট) উচ্চতাৰ কাঞ্চনজংঘা পৃথিৱীৰ তৃতীয় উচ্চতম শৃংগ আৰু ভাৰতবৰ্ষৰ উচ্চতম শৃংগ; উত্তৰ ছিক্কিমত অৱস্থিত কাঞ্চনজংজ্ঞেয় হিমালয় পৰ্বতমালা; গুৰুডঙমাৰ হ্ৰদ\nছিক্কিমৰ উত্তৰ, পূব আৰু পশ্চিম সীমান্তত হিমালয় পৰ্বতমালাই বেঢ়ি ধৰি আছে। ৰাজ্যখনত মুঠ ২৮টা শৃংগ, ৮০ টাৰো অধিক হিমবাহ,, ২২৭টা হ্ৰদ (ছাঙগো', গুৰুডঙমাৰ আৰু খেচিয়'পাল্ৰীৰ দৰে উল্লেখযোগ্য হ্ৰদ), পাঁচোটাকৈ গৰম পানীৰ উঁহ আৰু ১০০ খনৰো অধিক নদী আৰু নিজৰা আছে। ইয়াৰ উপৰিও আঠটা গিৰিপথ আছে, যিয়ে ৰাজ্যখনক তিব্বত, ভূটান আৰু নেপালৰ লগত সংযোগ কৰিছে।\nছিক্কিমৰ জিলা আৰু ইয়াৰ সদৰসমূহ\nছিক্কিমক চাৰিখন জিলাত ভাগ কৰা হৈছে। কেন্দ্ৰীয় চৰকাৰে নিযুক্তি দিয়া জিলা উপায়ুক্তই এই জিলা সমূহ পৰিচালনা কৰে। এই জিলা সমূহ পুনৰ মহকুমাত ভাগ কৰা হৈছে। ৰাজ্যখনৰ বহুতো অংশ ভাৰতীয় সেনা বাহিনীৰ দ্বাৰা নিয়ন্ত্ৰিত। কাৰণ, ছিক্কিমত চীনৰ লগত বহুতো স্পৰ্শকাতৰ সীমান্তৱৰ্তী এলেকা আছে। বহুতো অঞ্চল বিদেশী লোকৰ বাবে নিষিদ্ধ কৰা আছে আৰু সেই ঠাই সমূহ ভ্ৰমণ কৰিবৰ বাবে বিশেষ চৰকাৰী অনুমতিৰ প্ৰয়োজন।\nপূৱ ছিক্কিম গেংটক পাকয়ং (Pakyong), ৰংগলি (Rongli)\nপশ্চিম ছিক্কিম গেইজিঙ (Geyzing) ছ’ৰেং (Soreng)\nউত্তৰ ছিক্কিম মাংগন (Mangan) ছুঙথাঙ (Chungthang)\nদক্ষিণ ছিক্কিম নামছি (Namchi) ৰাৱাংগলা (Ravangla)\nবৌদ্ধ ধৰ্মী লোকসকলৰ পৰম্পৰাগত উৎসৱ ল'ছাৰৰ সময়ত গুম্পা নৃত্য কৰা দেখা গৈছে\nছিক্কিমৰ অধিকাংশ নেপালী লোকেই হিন্দু সকলৰ প্ৰায়বিলাক উৎসৱেই উৎযাপন কৰে। ইয়াৰ ভিতৰত দেৱালী আৰু ’বিজয়া দশমী’ প্ৰধান। পৰম্পৰাগত স্থানীয় উৎসৱ, যেনে মাঘে সংক্ৰান্তি আৰু ভীমসেন পূজাও জনপ্ৰিয়। বৌদ্ধ ধৰ্মী লোকসকলৰ উৎসৱ সমূহৰ মাজত ল'ছাৰ, লোছাঙ, ছাগা দেৱা, লাবাব ডুয়েছেন, দ্ৰুপকা টেছী আৰু ভীমছু প্ৰধান। ল'ছাৰ উৎসৱ (তিব্বতীয় সকলৰ নৱবৰ্ষ)ৰ উপলক্ষে, বহুতো কাৰ্যালয় আৰু শৈক্ষিক প্ৰতিষ্ঠান সমূহ এসপ্তাহলৈকে বন্ধ থাকে। ছিক্কিমৰ মুছলমান ধৰ্মৰ লোকসকলে ইদ-উল-ফিটৰ আৰু মহৰম উৎযাপন কৰে। পৰ্য্যটকক আকৰ্ষিত কৰিবলৈ আজিকালি গেংটকত খ্ৰীষ্টমাছ উৎযাপন কৰা হয়।\nছিক্কিমৰ গেংটকত অৱস্থিত "Rumtek Monastery" নামৰ তিব্বতীয় বৌদ্ধ মঠৰ দৃশ্য\nনেপালী সকলৰ আগমনৰ পিছৰ পৰাই ৰাজ্যখনৰ প্ৰধান ধৰ্ম হিন্দু হৈ পৰে। বৰ্তমান ছিক্কিমৰ মুঠ জনসংখ্যাৰ ৬০.৯৩% লোকেই হৈছে হিন্দু ধৰ্মৰ লোক। দ্বিতীয় সৰ্বাধিক লোক থকা ধৰ্ম হৈছে বৌদ্ধ ধৰ্ম (২৮.১%) আৰু ইয়াঅত ৭৫টা বৌদ্ধ বিহাৰ (Buddhist monastery) আছে। খ্ৰীষ্টান ধৰ্মৰ (৬.৬%) লোকসকলৰ অধিকাংশই লেপছা। এইলোকক ১৯শতিকাৰ শেষ ভাগত ব্ৰিটিছ মিছনেৰীসকলে খ্ৰীষ্টান ধৰ্মলৈ পৰিৱৰ্তন কৰাইছিল। বাকী প্ৰায় ১% মুছলিম আৰু জৈন ধৰ্মৰ লোক আছে।\nছিক্কিমৰ সকলোৱে বুজিব পৰা উমৈহতীয়া ভাষা (lingua franca) হৈছে নেপালী। তথাপি ভূটীয়া আৰু লেপছা ভাষা কিছুমান অঞ্চলত কোৱা হয়। ছিক্কিমৰ প্ৰায়বিলাক ঠাইতে হিন্দী আৰু ইংৰাজী ভাষা বুজা আৰু কোৱা হয়। বাকী ভাষাসমূহৰ ভিতৰত জংখা, গ্ৰমা, লিম্বু, ৰায়, গুৰুঙ, মাগৰ, শ্বেৰ্পা, তামাঙ, মাঝি, মাঝৱাৰ, নেপাল ভাষা, ছিক্কিমিছ, থুলুঙ, তিব্বেতিয়ান আৰু য়াখা।\nবৰ্তমান ছিক্কিমত কোনো বিমান বন্দৰ নাই। ইয়াৰ কাৰণ হৈছে ৰাজ্যখনৰ অসমান ভূমিভাগ। তথাপি, ৰাজ্যখনৰ প্ৰথমটো বিমান বন্দৰটো গেংটকৰ পৰা ৩০ কিঃমিঃ (১৯মাইল) নিলগৰ পাকয়ংত নিৰ্মাণ কৰাৰ যো-জা চলি আছে। বৰ্তমান ইয়াৰ নিকটতম বিমান বন্দৰ হৈছে পশ্চিমবংগৰ শিলিগুড়িৰ ওচৰৰ বাগডোগ্ৰা বিমান বন্দৰ। ই গেংটকৰ পৰা প্ৰায় ১২৪ কিঃমিঃ দূৰত অৱস্থিত। ছিক্কিম হেলিকপ্টাৰ ছাৰ্ভিছয়ে গেংটকৰপৰা বাগডোগ্ৰালৈ দৈনিক বিমান সেৱা আগবঢ়ায়। ৩০ মিনিটৰ এই বিমান যাত্ৰাটো দৈনিক এবাৰহে চলে আৰু প্ৰতিবাৰত ৪জন যাত্ৰী কঢ়িয়াব পাৰে।\nবৰ্তমানলৈকে ছিক্কিমত কোনো ৰেলসেৱা নাই। ইয়াৰ নিকটতম ৰেলৱে ষ্টেচন হৈছে পশ্চিমবংগৰ শিলিগুড়ি আৰু নিউ জলপাইগুড়ি। তথাপি ছিক্কিমৰ ৰাংপ' আৰু পশ্চিমবংগৰ ছেৱকৰ সৈতে ৰেলপথেৰে সংযোগ কৰিবলৈ এটা আঁচনি ঘোষণা কৰা হৈছে। এই আঁচনিটো ২০১৫ চনত সম্পূৰ্ণ হ'ব বুলি আশা কৰা হৈছে।\n৩১ ক নং ৰাষ্ট্ৰীয় ঘাইপথ আৰু ৩১ নং ৰাষ্ট্ৰীয় ঘাইপথ- এই দুয়োটাই শিলিগুড়ি আৰু গেংটকক সংযোগ কৰিছে। ছিক্কিম ৰাষ্ট্ৰীয় পৰিবহণ বিভাগে বাছ আৰু ট্ৰাক সেৱা পৰিচালনা কৰে। ব্যক্তিগত খণ্ডৰ বাছ, টেক্সী আৰু জীপ গাড়ীয়ে সমগ্ৰ ছিক্কিমৰ সকলো ঠাইলৈ অহা-যোৱাৰ সুবিধা কৰাৰ লগতে শিলিগুড়িৰ লগতো সংযোগ কৰে। মেল্লীৰ পৰা অহা ৰাষ্ট্ৰীয় ঘাইপথৰ এটা শাখাই পশ্চিম ছিক্কিমক সংযোগ কৰিছে। দক্ষিণ আৰু পশ্চিম ছিক্কিমৰ চহৰ সমূহ উত্তৰ পশ্চিমবংগৰ কালিমপঙ আৰু দাৰ্জিলিঙৰ লগত সংযোগ কৰিছে। নাথুলা গিৰিপথে ৰাজ্যখনক তিব্বতৰ লগত সংযোগ কৰিছে।\nছিক্কিমত সাক্ষৰতাৰ হাৰ ৬৯.৬৮%। ইয়াৰ ভিতৰত পুৰুষৰ হাৰ ৭৬.৭৩% আৰু মহিলাৰ হাৰ ৬১.৪৬%। সমগ্ৰ ৰাজ্যখনত সৰ্বমুঠ ১১৫৭খন বিদ্যালয় আছে। ইয়াৰে ৭৬৫খন ৰাজ্য চৰকাৰ দ্বাৰা পৰিচালিত বিদ্যালয়, ৭খন কেন্দ্ৰীয় চৰকাৰী বিদ্যালয় আৰু ৩৮৫খন ব্যক্তিগত খণ্ডৰ বিদ্যালয় আছে। উচ্চতৰ শিক্ষাৰ বাবে ইয়াত ১২খন মহাবিদ্যালয় আৰু শৈক্ষিক প্ৰতিষ্ঠান আছে। ইয়াৰ ভিতৰত উল্লেখযোগ্য শৈক্ষিক প্ৰতিষ্ঠান হৈছে ছিক্কিম মণিপাল ইউনিভাৰ্চিটি। ই অভিযান্ত্ৰিক, ঔষধ আৰু মেনেজমেণ্ট, এই তিনিটা বিভাগত শিক্ষা প্ৰদান কৰে। ইয়াত বিভিন্ন বিভাগত দূৰ-সংযোগী শিক্ষা গ্ৰহণৰ (Distance Education Program, ) সুবিধাও আছে। ছিক্কিমত ৰাজ্য চৰকাৰ দ্বাৰা পৰিচালিত দুখনকৈ পলিটেকনিক বিদ্যালয়: এডভাঞ্চড টেকনিকেল ট্ৰেনিং চেণ্টাৰ (Advanced Technical Training Centre, ATTC) আৰু চেণ্টাৰ ফৰ কম্পিউটাৰছ এণ্ড কমিউনিকেশ্বন টেকন'লজী (Computers and Communication Technology, CCCT) আছে। ইয়াত অভিযান্ত্ৰিক ক্ষেত্ৰৰ বিভিন্ন বিভাগত ডিপ্লমা প্ৰদান কৰা হয়। এডভাঞ্চড টেকনিকেল ট্ৰেনিং চেণ্টাৰ ছিংটামৰ বৰডাঙত আৰু চেণ্টাৰ ফৰ কম্পিউটাৰছ এণ্ড কমিউনিকেশ্বন টেকন'লজী নামছিৰ ছিছ'পানীত অৱস্থিত। ২০০৮ চনত ছিংটামৰ পৰা প্ৰায় ২৮ কিঃ মিঃ নিলগৰ য়ানগেঙত (Yangang) এখন কেন্দ্ৰীয় বিশ্ববিদ্যালয়, ছিক্কিম বিশ্ববিদ্যালয় স্থাপন কৰা হয়। তথাপি, বহুতো ছাত্ৰ-ছাত্ৰী শিলিগুড়ি, ক'লকাতা, বাংগালোৰ অথবা ভাৰতবৰ্ষৰ বিভিন্ন স্থানলৈ উচ্চ শিক্ষাৰ বাবে যায়।\n↑ 1.0 1.1 Arjun Adlakha (April 1997). "Population Trends: India" (pdf). International brief. U.S. Department of Commerce. পৃষ্ঠা: 5. http://www.census.gov/ipc/prod/ib-9701.pdf#search=%22india%20state%20population%22। আহৰণ কৰা হৈছে:4November 2008.\n↑ "Physical Features of Sikkim". Department of Information and Public Relations, Government of Sikkim. 29 September 2005. Archived from the original on2July 2006. http://web.archive.org/web/20060702113711/http://www.sikkimipr.org/GENERAL/ecosystem/ecosystem.htm। আহৰণ কৰা হৈছে: 12 October 2006.\n↑ http://www.sikkiminfo.net/nepalese.htm SikkimInfo.net. Retrieved 2011-09-24.\n↑ Sonam Wangdi (Oct 13,2009). "Nepali Language in the Eighth Schedule of Constitution". http://www.darjeelingtimes.com/news/print/2208.html। আহৰণ কৰা হৈছে: 10 March 2010.\n↑ Bell, Charles Alfred (1987). Portrait ofaDalai Lama: the life and times of the great thirteenth. Wisdom Publications. পৃষ্ঠা. 25. ISBN 0-86171-055-X.\n↑ 7.0 7.1 "General information about Sikkim". Sikkim Tourism, Government of Sikkim. http://sikkimtournet.com/webforms/general/Introduction.aspx। আহৰণ কৰা হৈছে: 16 May 2008.\n↑ Datta, Amaresh (2006) . Encyclopaedia of Indian literature vol. 2. Sahitya Akademi. পৃষ্ঠা. 1739. ISBN 81-260-1194-7.\n↑ http://sikkim.nic.in/sws/glim_riv.htm Sikkim.Nic.in. Retrieved 2011-10-13.\n↑ "First commission on study of glaciers launched by Sikkim". dstsikkim.gov.in. 2008-01-18. http://dstsikkim.gov.in/glacier/pressrelese.htm। আহৰণ কৰা হৈছে: 2011-06-19.\n↑ Kapadia, Harish (2001). "Appendix". Across peaks & passes in Darjeeling & Sikkim. Indus Publishing. পৃষ্ঠা. 154. ISBN 81-7387-126-4.\n↑ Mathew, K. M., ed. "India". Manorama Yearbook 2009. Malayala Manorama. পৃষ্ঠা. 660. ISBN 81-89004-12-3.\n↑ "Sikkim ataglance". Department of Information and Public Relations, Government of Sikkim. 29 September 2005. Archived from the original on 2005-10-31. http://web.archive.org/web/20051031000351/http://www.sikkimipr.org/GENERAL/STATS/sikkimataglance.htm। আহৰণ কৰা হৈছে: 12 October 2006.\n↑ Choudhury 2006, পৃষ্ঠা. 35.\n↑ Choudhury 2006, পৃষ্ঠা. 34.\n↑ Bulletin of Tibetology. Namgyal Institute of Tibetology. 1995. পৃষ্ঠা. 79.\n↑ "Culture and Festivals of Sikkim". Department of Information and Public Relations, Government of Sikkim. 29 September 2005. Archived from the original on 14 July 2006. http://web.archive.org/web/20060714040958/http://sikkimipr.org/GENERAL/CULTURE/LUCKY_SIGNS.htm। আহৰণ কৰা হৈছে: 12 October 2006.\n↑ Bareh 2001, পৃষ্ঠা. 9.\n↑ Singh, Kumar Suresh (1992). Anthropological Survey of India. পৃষ্ঠা. 39. ISBN 81-7046-120-0.\n↑ Bareh 2001, পৃষ্ঠা. 10.\n↑ "30 Years of Statehood InaNutshell". Department of Information and Public Relations, Government of Sikkim. 24 November 2005. Archived from the original on 14 July 2006. http://web.archive.org/web/20060714083055/http://sikkimipr.org/IPR/statehood/statehood_nutshell.htm। আহৰণ কৰা হৈছে: 12 October 2006.\n↑ Bhatt, S. C.; Gopal K. Bhargava (2001). "Transport and Communication". Land and people of Indian states and union territories in 36 volumes: Volume 24. Gyan Publishing House. পৃষ্ঠা. 76. ISBN 81-7835-380-6.\n↑ "North Bengal-Sikkim Railway Link". Railway Technology. http://www.railway-technology.com/projects/northbengalsikkimrai/। আহৰণ কৰা হৈছে: 2011-06-19.\n↑ The Hindu Business Line : Inspection survey for Sikkim rail link\n↑ "Hill traffic slides to standstill". The Telegraph (Kolkata). 16 September 2006. http://www.telegraphindia.com/1060916/asp/siliguri/story_6752322.asp। আহৰণ কৰা হৈছে: 14 June 2009.\n↑ Choudhury 2006, পৃষ্ঠা. 84–87.\n↑ Balmiki Prasad Singh Governor of Sikkim (26 February 2010). "In the process of Constitutional democracy, Sikkim has not lagged behind-Governor". http://www.sikkimipr.org/images/herald/Jan%2026.pdf। আহৰণ কৰা হৈছে: 11 March 2010.\n↑ Sailesh (26 June 2010). "Sikkim Manipal University-Distance Education". http://www.smude.edu.in। আহৰণ কৰা হৈছে: 26 June 2010.\n↑ Chettri, Vivek (4 February 2008). "Do-it-yourself mantra for varsity". The Telegraph. http://www.telegraphindia.com/1080204/jsp/siliguri/story_8858265.jsp। আহৰণ কৰা হৈছে: 15 May 2008.\nৱিকিমিডিয়া কমন্সত ছিক্কিম সম্পৰ্কীয় মিডিয়া ফাইল আছে।\nছিক্কিম ভ্ৰমণ নিৰ্দেশিকা, ৱিকিভয়াজৰ পৰা\nOfficial website of the Government of Sikkim, maintained by the Department of Information Technology.\nBuddhist Monasteries of Sikkim.\nSikkim Manipal University of Health, Medical & Technological Sciences\n"https://as.wikipedia.org/w/index.php?title=ছিক্কিম&oldid=249669"ৰ পৰা অনা হৈছে\nএই পৃষ্ঠাখন ১৭ অক্টোবৰ, ২০২০ তাৰিখে ০২:৪১ বজাত অন্তিম সংশোধন কৰা হৈছিল।


ভেলেন্টাইন ডে' প্ৰাসংগিকতা-চিন্ময় ডেকা\nপ্ৰেমৰ দিন ভেলেণ্টাইন । আধুনিকতাৰ গ্ৰাসত পশ্চিমীয়া সংস্কৃতিক লৈছো আদৰি, যাৰ প্ৰাসংগিকতা সাম্প্রতিক সময়ত অতুলনীয়। বিশেষকৈ নৱপ্ৰজন্মৰ মাজত অধিক জনপ্ৰিয়তাৰ শীৰ্ষত ভেলেণ্টাইন ডে'। বিগত সময়ৰ দৰে আকৌ একুৰি দ্বিতীয় বৰ্ষত প্ৰায় সময় সমাগত ১৪ ফেব্ৰুৱাৰী। বিশ্বত অত্যাধুনিক টেকন'লজীৰে সজ্জিত বীজ অংকুৰিত কৰি প্ৰেমক-প্ৰেমিকাই এই দিনটি উদযাপন কৰে। ই হৈছে- প্ৰেম, ভালপোৱা, ভাতৃত্ববোধৰ দিৱস। দুটি জীৱনৰ বাটত দেখুওৱা নিবিড় সময়ৰ সম্পৰ্ক। যাক নুই কৰিবলৈ নোৱাৰি। প্ৰেম সকলোৰে জীৱনলৈ আহে নিদিষ্ট সময়ত। কিন্তু বয়স অনুপাতে হ'লে ভাল। বিশেষকৈ এই ক্ষেত্ৰত সাম্প্রতিক সময়ত ভেলেণ্টাইন ডে' কিশোৰ-কিশোৰীৰ মাজত বেছিকৈ পালন কৰা দেখা পৰিলক্ষিত হয়, কিয়নো এই সময়ছোৱাত শিশু এজন চাৰিত্রিক দোষেৰে আবৃত হয়। এক কথাত মনোবিশ্লেষণকাৰীৰ তথ্য অনুসৰি কৈশোৰ কালছোৱাত ধুমুহা আৰু পিড়নৰ সময় বুলি গণ্য কৰা হয়। তদ্ৰুপ আমি সচেতন হোৱাটো অতিকে প্ৰয়োজনীয়। প্ৰেমে মানুহক অন্ধ কৰি পেলোৱা পৰিলক্ষিত হয়। একোটি জীৱন প্ৰেমিকাৰ অবৰ্তমানত মৃত্যু দিশলৈও উপনীত কৰাব পাৰে। প্ৰেমে মানুহৰ হৃদয় খন একোডাল জ্বলা মমবাতিৰ দৰে জ্বলি জ্বলি শেষ কৰিবলৈ বেছি সময় নলয়। ৰহস্যৰ আৱৰ্তনত একোটি পূণাংৰ্গ জীৱন নিমিষতে স্তব্ধ হৈ নিজৰ অস্তিত্ব হেৰুৱাবলৈ অকণো কুণ্ঠাবোধ নকৰে। যাক নৱপ্ৰজন্মৰ প্ৰতিজন প্ৰেমিক-প্ৰেমিকাই জনাটো উচিত। বৰ্তমান সময়ত মোৰ দৰে সমবয়সীয়া অজস্র বন্ধু-বান্ধৱী প্ৰেমত পৰি জীৱনত হাবু-দুবু খাই নিজক জলাঞ্জলি দিছে। নিজৰ লক্ষ্যস্থানৰ পৰা পৃথক হৈ সংসাৰ মায়াবন্ধনত মগ্ন হৈ পৰিছে। যিটো ভাবিলে আচৰিত লাগে, যিকণ বয়স নিজৰ কেৰিয়াৰ গঢ়াৰ দিশে আগবাঢ়িবলৈ লাগে, কিন্তু বৰ্তমান সময়ত সেই সময়ত একো-একোজন সন্তানৰ মাতৃ-পিতৃ। জীৱন দুদিনীয়া হয়, তথাপি নিজস্ব জ্ঞান, ৰুচি, অভিৰুচি তথা প্ৰতিটো কামত সহাস, দৃঢ়তা, আত্মমনোবল দি আগবঢ়াই দিয়াজনেই প্ৰকৃত প্ৰেমিক-প্ৰেমিকা। কিন্তু বৰ্তমান সময়ত কোন দিশে গৈছে আমাৰ দৰে তৰুণ প্রজন্ম। মোৰ বয়স একুৰি বছৰ। তথাপি বাৰুকৈয়ে মনত প্ৰশ্ন হয়? আজিৰ প্ৰেমে সচাঁ অৰ্থত দুটি জীৱনৰ সাহস ৰূপে থিয় দিয়েনে? যান্ত্রিকতা যুগত টকা অবিহনে যে, জীৱন অচল। এইকথা প্ৰতিয়মান কৰিব পাৰি এইক্ষেত্ৰত। ভেলেণ্টাইন ডে' যে, বৰ্তমান সময়ত এটি অসহিষ্ণুতাৰ বাতাৱৰণৰ সৃষ্টি কৰিছে নৱপ্ৰজন্মৰ মাজত এই কথা ঠিক, স্পষ্ট ভাষাৰে ক'ব পাৰি।\nসময় পৰিবৰ্তনশীল। সময়ৰ সোঁতত আমি সকলোৱে সলনি হওঁ। সলনি হয় আমাৰ বিবেক-অনুভূতি লগতে মন-মগজু। বৰ্তমান প্ৰেমিক-প্ৰেমিকাৰ মাজত প্ৰেমৰ নামত শাৰীৰিক সম্পৰ্কই অধিক দিশত ধাৱমান হোৱা পৰিলক্ষিত হৈছে। আজিৰ মানুহৰ মানসিকতা বোৰ ক্ৰমে শাৰীৰিক সম্পৰ্কতে সীমাৱদ্ধ হৈ পৰিছে। যিটো প্ৰেমৰ ভাষাত কলংক। ভেলেণ্টাইন ডে' বুলি বিভিন্ন জনে হোটেলৰ বন্ধ কোঠালিত নগ্নতাৰ প্ৰতিচ্ছবি প্ৰদৰ্শন কৰি নিজকে সুৰাত মাতাল হৈ নিজৰ অস্তিত্বক পাহৰি জীৱন শেষ কৰি পেলাইছে। এইক্ষেত্ৰত সকলোৱে অৱগত তথাপি নেদেখাৰ ভাও জুৰি নৱপ্ৰজন্মক প্ৰেমৰ নামত অন্ধকাৰৰ দিশলৈ অগ্রসৰ কৰোৱা নাইনে বাৰু? সচেতন মহলে। আঢ্যৱন্ত লোকে কালৈ কৰিব ভয়, কিন্তু পবিত্ৰ প্ৰেমবোৰ সমাজৰ পৰা হেৰাই যোৱাৰ দিশে উপক্ৰম হৈছে। আজিৰ দিনত ছোৱালী এজনীয়ে ধনী ঘৰৰ ল'ৰা পচন্দ কৰে, তথা বিবাহ পাশত আবদ্ধ হৈ যুগ্ম জীৱন আৰম্ভ কৰে, কিন্তু সচাঁ অৰ্থত সেই সম্পৰ্ক সুখী নে? সমাজত ধনী হ'লেই নহ'ব মানুহৰ মানসিকতা, আন্তৰিকতা আদি গুণবোৰ থাকিলেহে একোটি সুন্দৰ জীৱন সাৰ্থক হ'ব। তথাপি পবিত্ৰ প্ৰেমৰ দিৱস ভেলেণ্টাইন ডে' সোমাই থাকে দুটি মনৰ সহানুভূতিৰ ভাৱ। য'ত ভালপোৱাৰ মাজেৰে লুকাই থাকে মৰম আৰু বিশ্বাস।\nTags: চিন্ময় ডেকা প্রবন্ধ


Married Mens Health: কিচমিচৰ (Raisins) সৈতে মৌ মিহলি কৰি খালে আপোনাৰ বহুতো সমস্যা মুহূৰ্ততে সমাপ্ত হ'ব। শুক্ৰাণুৰ পৰা বিভিন্ন ধৰণৰ সমস্যা আজিৰ পুৰুষৰ ক্ষেত্ৰত দেখা যায়। গতিকে জানো আহক এই ঘৰৰ ৰেচিপিটোৰ লাভালাভবোৰ কি কি?\nRaisins For Mens: কিচমিচ (Raisins) খোৱাৰ এনেও বহুতো লাভালাভ আছে, কিন্তু যদি আপুনি এজন বিবাহিত পুৰুষ তেন্তে ই আপোনাৰ বাবে দুগুণ লাভজনক হ’ব পাৰে। কেৱল নিৰ্ভৰ কৰে যে আপুনি কেনেদৰে কিচমিচ (Raisins) খায়। কিচমিচ বিভিন্ন ধৰণে খাব পাৰি। বেছিভাগ লোকে কিচমিচ এনেই খাই আৰু কিছুমানে ইয়াক তিয়াই থৈ খায়। লগতে এনেকুৱা লোকো আছে যিয়ে কিচমিচত গাখীৰ মিহলায়ো খাই, কিন্তু আপুনি জানেনে কিচমিচত মৌ মিহলাই খোৱাৰ বহুতো ডাঙৰ লাভালাভ আছে। এইটো বিশ্বাস কৰা হয় যে এনেদৰে কিচমিচ খালে আপোনাৰ যৌন শক্তিও বৃদ্ধি হয়। তেন্তে জানো আহক ইয়াৰ উপৰিও ইয়াৰ আৰু কি কি লাভালাভ আছে আৰু ইয়াৰ সেৱন কেনেদৰে আৰু কেতিয়া কৰিব লাগে।\nএই ঘৰুৱা ৰেচিপিৰ পৰা পাব আশ্চৰ্যজনক লাভালাভ\nমৌ-কিচমিচ খোৱাটো পুৰুষৰ বাবে উপকাৰী ৷ কোৱা হয় যে এই দুয়োটাই টেষ্টোষ্টেৰন বঢ়োৱা খাদ্যৰ (Testosterone Boosting Foods) শ্ৰেণীত অন্তৰ্ভুক্ত ৷ কোৱা হয় যে ই এক এনেকুৱা হৰমন যিয়ে পুৰুষসকলৰ যৌন সমস্যা দূৰ কৰাত আৰু তেওঁলোকৰ বিভিন্ন শাৰীৰিক সমস্যা দূৰ কৰাত সহায় কৰে ৷ সেয়েহে ই বিবাহিত পুৰুষৰ বাবে অতি লাভজনক।\nবিবাহিত পুৰুষে এই লাভালাভবোৰ পাব\n১. মৌ-কিচমিচ খোৱাটো পুৰুষৰ বাবে উপকাৰী ৷ কোৱা হয় যে এই দুয়োটাই টেষ্টোষ্টেৰন বঢ়োৱা খাদ্যৰ (Testosterone Boosting Foods) শ্ৰেণীত অন্তৰ্ভুক্ত ৷ কোৱা হয় যে ই এক এনেকুৱা হৰমন যিয়ে পুৰুষসকলৰ যৌন সমস্যা দূৰ কৰাত আৰু তেওঁলোকৰ বিভিন্ন শাৰীৰিক সমস্যা দূৰ কৰাত সহায় কৰে ৷ সেয়েহে ই বিবাহিত পুৰুষৰ বাবে অতি লাভজনক।\n২. কিচমিচত মৌ মিহলাই খালে বিবাহিত পুৰুষৰ শুক্ৰাণু (Sperm)দুৰ্বল কৰাৰ সমস্যা ঠিক হৈ উঠে। এইটো বিশ্বাস কৰা হয় যে কিচমিচ খোৱাটোৱে শুক্ৰাণুৰ সংখ্যা বৃদ্ধি কৰাত সহায় কৰে। দৰাচলতে, মৌ আৰু কিচমিচত এনে বহুতো গুণ থাকে, যি শুক্ৰাণুৰ মানদণ্ড (Sperm Quality) উন্নত কৰে।\n৩. আপোনালোকক জনাওঁ যে মৌ আৰু কিচমিচ দুয়োটাতে কৰ্কট ৰোধী উপাদান থাকে। কৰ্কট ৰোধী উপাদানবোৰে শৰীৰৰ যিকোনো অংগত কৰ্কট কোষ বৃদ্ধি হোৱা প্ৰতিহত কৰিবলৈ আৰু কৰ্কট ৰোগৰ আশংকা হ্ৰাস কৰিবলৈ কাম কৰে।\n৪. লগতে কিচমিচৰ সৈতে মৌ মিহলি কৰি খোৱাটো বিবাহিত পুৰুষৰ বাবে লাভজনক বুলি প্ৰমাণিত হয়। আপুনি হয়তো লক্ষ্য কৰিছে যে কিছুমান পুৰুষৰ শাৰীৰিক দুৰ্বলতা থাকে। এনে পৰিস্থিতিত ই এই লোকসকলৰ বাবে অতি লাভজনক।\nআৰু পঢ়কঃ https://khatangkhobor.com/news/dhemaji-youth-bought-dream-car-from-lakhimpur-mandona-hyundai-dealer/9404/\nTags: FoodHealthHealth BenefitsHealth Care TipsLifestyleMarried MensMarried Mens HealthRaisinsRaisins For MensSex Powerকিচমিচকিচমিচ পুৰুষৰ বাবেখাদ্যজীৱনশৈলীবিবাহিত পুৰুষবিবাহিত পুৰুষৰ স্বাস্থ্যযৌন শক্তিস্বাস্থ্যস্বাস্থ্যৰ পৰামৰ্শস্বাস্থ্যৰ লাভালাভ


পাস্কেলৰ ত্ৰিভূজ — Vikaspedia\nপাস্কেলৰ ত্ৰিভূজ হ’ল এটা গাণিতিক ত্ৰিভূজ যিটোৰ সহায়ত কিছুমান গণিতীয় সমাধান কৰিব পাৰি| ত্ৰিভূজটো তলত দিয়া ধৰণে গঠন কৰিব পাৰি|\nধৰা হওক আমি একেবাৰে ওপৰৰ দুটা শাৰীৰ পৰা আৰম্ভ কৰিলো | তেন্তে পৰৱৰ্তী শাৰীটোৰ প্ৰতিটো ঘৰ গঠন কৰিবলৈ আমি তাৰ ওপৰৰ দুটা ঘৰলৈ মন কৰিব লাগিব অৰ্থাত্ ঠিক ওপৰতে থকা ঘৰটো আৰু তাৰ সোঁফালে থকাটো, আকৌ ওপৰৰ ঘৰটো আৰু তাৰ বাওঁফালে থকাটো | প্ৰতিটো শাৰীৰ আৰম্ভণি আৰু শেষত কেৱল এটা সংখ্যা থাকিলে ১ বহুৱাব লাগিব | এই নিয়মটো প্ৰথমটো নিয়মৰে অন্তৰ্ভুক্ত বুলি ধৰিব পাৰি | উদাহৰণ স্বৰূপে, যিকোনো শাৰীৰ প্ৰথম ১ টো পাবলৈ আমি ওপৰৰ সংখ্যাটো আৰু তাৰ বাওঁফালে থকাটো যোগ কৰিব লাগিব | যিহেতু তাত কোনো সংখ্যা নাই, গতিকে ০ যোগ কৰিব লাগিব আৰু যোগফলটো ১ হ’ব | ঠিক সেইদেৰে সোঁফালৰ ঘৰটোৰ ক্ষেত্ৰতো যোগফল ১ হ’ব |\nযেতিয়া কোনোৱে পাস্কেলৰ ত্ৰিভূজৰ যিকোনো এটা ঘৰৰ সংখ্যাটোৰ কথা কয়, তেতিয়া তেওঁ শাৰীৰ ক্ৰমিক সংখ্যা আৰু সেই শাৰীৰ নিৰ্দ্দিষ্ট স্থানৰ বিষয়ে ক’ব লাগিব | কিন্তু শাৰী আৰু স্থানৰ গন্তি ০ ৰ পৰা আৰম্ভ কৰিব লাগিব | এইদৰে হিচাব কৰি ওপৰৰ চিত্ৰলৈ চালে দেখা যাব যে ২০ সংখ্যাটো ৬ নম্বৰ শাৰীৰ ৩ নম্বৰ স্থানত আছে | এনেকৈয়ে পাস্কেলৰ ত্ৰিভূজটো অতি সহজে গঠন কৰিব পৰা যায় |\nপাস্কেলৰ ত্ৰিভূজৰ ব্যৱহাৰ\nপাস্কেলৰ ত্ৰিভূজটো কেৱল এটা বহুত সংখ্যা থকা ত্ৰিভূজ নহয় | প্ৰধানকৈ দুটা ক্ষেত্ৰত ই ব্যৱহাৰ হয় - বীজগণিত আৰু সম্ভাব্যতাৰ অধ্যয়নত |\nবীজগণিতত পাস্কেলৰ ত্ৰিভূজৰ ব্যৱহাৰ\nধৰাহ’ল আমি ৰাশিটো তাৰ কোনো এক ঘাটত প্ৰকাশ কৰিব বিচাৰিছোঁ, যেনে: ঘাট ১,২,৩,৪ ... ইত্যাদি | যদি আমি প্ৰকৃততে এইধৰণে বীজগণিতীয় পদ্ধতিৰে গণনা কৰি প্ৰকাশ কৰোঁ ফলবোৰ তলত দিয়াৰ দৰে হ’ব -\n(x+1)^0 = 1\n(x+1)^1 = 1 + x\n(x+1)^2 = 1 + 2x + x^2\n(x+1)^3 = 1 + 3x + 3x^2 + x^3\n(x+1)^4 = 1 + 4x + 6x^2 + 4x^3 + x^4\n(x+1)^5 = 1 + 5x + 10x^2 + 10x^3 + 5x^4 + x^5 .....\nএতিয়া আমি যদি প্ৰতিটো ৰাশিৰ সহগ বিলাকলৈ মন কৰোঁ আমি দেখিম আমি এই সংখ্যাবোৰ পাস্কেলৰ ত্ৰিভূজত পোৱা সংখ্যাবোৰৰ দৰে একে | এই সাদৃশ্যৰ বাবেই পাস্কেলৰ ত্ৰিভূজৰ ঘৰবিলাকত থকা সংখ্যাবোৰক দ্বিপদ সহগ (binomial coefficient) বোলা হয় |\nএই বোৰক এটা সৰল সূত্ৰৰ সহায়ত নিৰূপণ কৰিব পাৰি -\n[n:k] = --------\nFor example, [6:3] = ------------------------ = 20.\n3 *2* 1 *3*2* 1\nসম্ভাব্যতাৰ ক্ষেত্ৰত পাস্কেলৰ ত্ৰিভূজৰ ব্যৱহাৰ:\nসম্ভাব্যতাৰ ক্ষেত্ৰত পাস্কেলৰ ত্ৰিভূজৰ ব্যৱহাৰ কৰি জোঁট বা নিৰ্ণয় কৰিব পাৰি | ধৰাহওক, এটা পাছিত পাঁচটা টুপী আছে আৰু আমি জানিব খুজিছো তাৰে দুটা টুপী একেবাৰতে লৈ মুঠ কিমান ধৰণে টুপী কেইটা বাচিব পৰা যাব | অৰ্থাত্ আমাৰ প্ৰশ্নটো হ’ল পাঁচটা বস্তুৰ মাজৰ পৰা দুটা কিমান বেলেগ বেলেগ ধৰণে চয়ন কৰিব পৰা যায় ?\nউত্তৰটো হ`ল - পাস্কেলৰ ত্ৰিভূজৰ ৫ নং শাৰীৰ ২ নং স্থানত থকা সংখ্যাটো, অৰ্থাত্ ১০ | মনত ৰখা দৰকাৰ যে ত্ৰিভূজৰ একেবাৰে শীৰ্ষত থকা ১ টোৰ শাৰী নং ০-হে ১ নহয় |\nচয়নৰ এই ধৰ্মৰ কাৰণে ৬:৩ টো পঢ়া হয় ৬ চয়ন ৩ বা হিচাবে | যদি আমি সেই পাঁচটা টুপীৰ মাজৰ পৰা দুটা টুপীৰ এটা নিৰ্দ্দিষ্ট যোৰা চয়ন কৰিব খোজোঁ, তেন্তে তাৰ সম্ভাব্যতা হ’ব ১/১০ |\n১৬৫৪ চনতে ব্লেইজ পাস্কেলে জুৱা খেলৰ পাশাগুটিটোৰ ভিন ভিন সংখ্যা পৰাৰ সম্ভাৱনীয়তা সম্পৰ্কে পৰীক্ষা নিৰীক্ষা চলাইছিল আৰু এই বিষয়ে পীয়েৰ দি ফৰ্মেটৰ সৈতে তেওঁ কৰা আলোচনাৰ পৰাই সম্ভাব্যতাৰ সুত্ৰৰ ভেঁটি তৈয়াৰ হয় বুলি জনা যায় |\nত্ৰিকোণী সংখ্যা আৰু ফিবোনাচি সংখ্যা\nপাস্কেলৰ ত্ৰিভূজৰ সহায়ত ত্ৰিকোণী সংখ্যা আৰু ফিবোনাচি সংখ্যাও নিৰ্ণয় কৰিব পাৰি | ত্ৰিকোণী সংখ্যা সহজেই উলিয়াব পাৰি - বাওঁফালৰ তৃতীয়টো সংখ্যাৰ পৰা আৰম্ভ কৰি ক্ৰমান্বয়ে সোঁফালে তললৈ চালে পোৱা যায় ১,৩,৬,১০ ইত্যাদি | এই বিলাকেই হ’ল ত্ৰিকোণী সংখ্যা |\nঅন্যহাতে ফিবোনাচি সংখ্যা নিৰ্ণয় কৰা পদ্ধতিটো কিছু জটিল | ইহঁতক উলিয়াবলৈ তলত দেখুওৱাৰ দৰে কোণীয়া-কোণীকৈ যাব লাগিব | অৰ্থাত্ আমি বিচৰা সংখ্যাবোৰ হ’ব - ১, ১, ১+১, ১+২, ১+৩+১, ১+৪+৩, ১+৫+৬+১ ইত্যাদি |\nলিখক: প্ৰবোধ বৰা।


Lodex(Syntho) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lodex(Syntho) ar byavahar, ppali, parshwakriya, upkaar, kriya-pratikriya aaru satarkatabani\nLodex(Syntho) ৰ লাভ আৰু ব্যৱহাৰসমূহ- Lodex(Syntho) Benefits & Uses in Assamese- Lodex(Syntho) ar laabh aaru byavaharsamuh\nLodex(Syntho) ৰ পালি আৰু সেয়া কেনেদৰে ল'ব- Lodex(Syntho) Dosage & How to Take in Assamese - Lodex(Syntho) ar paali aaru xeya kenedore lobo\nLodex(Syntho) ৰ পাৰ্শ্চক্ৰিয়াসমূহ- Lodex(Syntho) Side Effects in Assamese- Lodex(Syntho) ar parshwakriyasamuh\nLodex(Syntho) সংক্ৰান্ত সতৰ্কতাবাণীসমূহ- Lodex(Syntho) Related Warnings in Assamese- Lodex(Syntho) xonkranta xatarkatabanisamuh\nঅইন দৰৱৰ সৈতে Lodex(Syntho)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lodex(Syntho) with Other Drugs in Assamese- Oinor xoite Lodex(Syntho) ar gurutor kriya-pratikriya\nLodex(Syntho) মতভেদসমূহ- Lodex(Syntho) Contraindications in Assamese- Lodex(Syntho) nishedhsamuh\nLodex(Syntho) ৰ বিষয়ে সততে সোধা প্ৰশ্নসমূহ- Frequently asked Questions about Lodex(Syntho) in Assamese- Lodex(Syntho) ar bikhoye satate xodha prashnasamuh\nখাদ্য আৰু মদৰ সৈতে Lodex(Syntho) ক্ৰিয়া-প্ৰতিক্ৰিয়া- Lodex(Syntho) Interactions with Food and Alcohol in Assamese- khadya aaru modor xoite Lodex(Syntho) kriya-pratikriya\nLodex(Syntho) ৰ লাভ আৰু ব্যৱহাৰসমূহ - Lodex(Syntho) Benefits & Uses in Assamese - Lodex(Syntho) ar laabh aaru byavaharsamuh\nLodex(Syntho) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLodex(Syntho) ৰ পালি আৰু সেয়া কেনেদৰে ল'ব - Lodex(Syntho) Dosage & How to Take in Assamese - Lodex(Syntho) ar paali aaru xeya kenedore lobo\nLodex(Syntho)-ৰ উপাদানসমূহ - Lodex(Syntho) Active Ingredients in Assamese - Lodex(Syntho)-ar upadaansamuh\nLodex(Syntho) ৰ পাৰ্শ্চক্ৰিয়াসমূহ - Lodex(Syntho) Side Effects in Assamese - Lodex(Syntho) ar parshwakriyasamuh\nগৱেষণাৰ ভিত্তিত, Lodex(Syntho) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLodex(Syntho) সংক্ৰান্ত সতৰ্কতাবাণীসমূহ - Lodex(Syntho) Related Warnings in Assamese - Lodex(Syntho) xonkranta xatarkatabanisamuh\nLodex(Syntho)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Lodex(Syntho) লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nLodex(Syntho)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nLodex(Syntho) গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Lodex(Syntho) কি প্ৰভাৱ দেখা গৈছে?\nLodex(Syntho) গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Lodex(Syntho) কি প্ৰভাৱ দেখা গৈছে?\nLodex(Syntho)এ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Lodex(Syntho) ৰ কি প্ৰভাৱ দেখা গৈছে?\nLodex(Syntho)ৰ পাৰ্শ্ব-প্ৰতিক্ৰিয়াৰ ফলত হৃদয়ৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nঅইন দৰৱৰ সৈতে Lodex(Syntho)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lodex(Syntho) with Other Drugs in Assamese - Oinor xoite Lodex(Syntho) ar gurutor kriya-pratikriya\nLodex(Syntho) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLodex(Syntho) মতভেদসমূহ - Lodex(Syntho) Contraindications in Assamese - Lodex(Syntho) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lodex(Syntho) লোৱা অনুচিত যাতে -\nLodex(Syntho) ৰ বিষয়ে সততে সোধা প্ৰশ্নসমূহ - Frequently asked Questions about Lodex(Syntho) in Assamese - Lodex(Syntho) ar bikhoye satate xodha prashnasamuh\nএই Lodex(Syntho)-এ অভ্য়াস বা নিচাৰ সৃষ্টি কৰে নেকি?\nনহয়, Lodex(Syntho) লোৱাটোৱে কোনো আসক্তিৰ সৃষ্টি নকৰে।\nহয়, আপুনি Lodex(Syntho) লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Lodex(Syntho) লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Lodex(Syntho) লৈ কোনো লাভ নাই।\nখাদ্য আৰু মদৰ সৈতে Lodex(Syntho) ক্ৰিয়া-প্ৰতিক্ৰিয়া - Lodex(Syntho) Interactions with Food and Alcohol in Assamese - khadya aaru modor xoite Lodex(Syntho) kriya-pratikriya\nখাদ্য আৰু Lodex(Syntho)ৰ ক্ৰিয়া-প্ৰতিক্ৰিয়া\nLodex(Syntho)ৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Lodex(Syntho)ৰ মাজৰ প্ৰতিক্ৰিয়া\nLodex(Syntho) আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।